**БИІМБЕТОВА Индира Канатовна,**

**М.Тынышбаев атындағы ҚАЗККА Алматы көлік колледжінің ағылшын тілі мұғалімі.**

**Алматы қаласы**

 **Тәуелсіз елдің - ұстазы**

«…Уақыт қарқыны зымыран. Күні кеше өткен сияқты уақиғалар бүгінде тарих беттеріне айналып та үлгірді. Бұл жаңа мемлекет пен жаңа қоғамның дүниеге келуінің азапты толғаққа толы, сонымен бірге ғаламат сәті еді. Сол сәт әлі аяқталған жоқ, бірақ ең қиын белестерден аса білдік. Ең қиын жылдар дәл қазір артымызда қалды, сондықтан да мен еліміздің еңсесі биіктей беретініне сенемін.»

  Н.Ә.Назарбаев

 Тәуелсіздік- бабаларымыздың ақ білегінің күшімен, ақ найзаның ұшымен келген ұлы жеңіс. Бізге болашақ жастарға міндеттелген бабалардың баға жетпес  аманаты.

 Биыл Қазақстан Республикасының тәңір берген сыйы, азаттығымыздың 30 жылдығы.  Осы 30 жылдыққа алғашқы нық қадам 1991 жылдың 16-желтоқсанында жүзеге асырылды.

 1992 жылдың 2 наурызында Қазақстан Біріккен Ұлттар Ұйымының мүшесі атанды. Бұл біздің еліміздің даңқын арттыра түсті. Қазақ ұлттық зиялыларының өзін-өзі басқару құқығын иелену, тәуелсіз ел болу арманың ұрпақтары орындады. Шегарамызды айқындап әлемдік картадан ойып тұрып орын алдық. Әнұранымызды шырқап, елтаңба мен туымызды көкке желбіретіп болашаққа нық қадам бастық және де еліміз үшін 2017 жыл табысты жыл болды. "EXPO-2017" халықаралық көрмесін ашып, елімізді барша жұртқа паш еттік. Бұл тәуелсіз Қазақстан жетістігі. Ата-бабларымыздың арманы I хасырдан кейін орындалсада, жер көлемі бойынша әлемде 9 орын алып, тәуелсіздігімізге 30 жыл толды .

 1997 жылы 20 қазанында  Қазақстанның жаңа астанасы Ақмола қаласы болғанын ресми түрде жарияланды.

 1998 жылы Елордамыз Ақмолаға Астана аты берілді.  Жаңа астанамыз еліміздің бас қаласы атанып гүлденіп, дамыды.

 Осы жылдар арасында қаншама спорттық іс-шаралар,өнер байқаулары өткізілді. Соның ішінде, 2011 жылы Қазақстанда алғаш рет қысқы Азия ойындары өтті. Қазақстанның намысын қорғаған спортшылар 70 медальді иеленді.

 2017 жылы асқан өнерлі өнер саңлағы Димаш Құдайбергенов алдымен Қытай Халық Республикасындағы Singer 2017 байқауында топ жарды, онымен тоқтап қана қоймай Қазақстанымызды , еліміздің мәдениеті мен сан жылдар бойғы дәстүрін әлемге таныстырып, паш етті. Бұл оқиға еліміз үшін айтулы оқиғалардың біріне айналды.

 2019 жылы 9 маусымда кезектен тыс сайлау өтіп, 70 пайыздан астам дауыс жинаған Қасым-Жомарт Тоқаев ел Президенті болып сайланды.

 2020 жыл Қазақстан Республикасы үшін ғана емес, бүкіл әлемді алаңдатқан жыл болды. Коронавирус індеті елміздің бірлігін одан сайын арттырып, бірлікте болуға үйретті. Қазақстан Республикасы осы 30 жыл ішінде көптеген жетістіктерге жетіп, өзінің мәңгі ел екенін әлемге паш етті.

 Тәуелсізідігіміз мәңгі болғай!

 Ендігі мақсат биік белестерден көрініп, елі тарихына үлес қосу. Осы жолдарды жүріп өту барысында еліміз қаншама қиындықтар мен қатар , қуаныштарды бастан өткерді. Мәдениет пен экономика, сауда-саттық дамыды. Әсіресе атап өтетін жайт Елбасымыздың ұлттың денсаулығы мен қауіпсіздігін бірінші орынға қойып, Ядролық қаруды таратпау туралы шартқа қол қоюы еді. Осы іс бұл ауырлығы мен қайғысы мол зұлматты біржола тоқтатты.

 Тәуелсіздіктің 30 жылы – бұл бейбітшіліктің, жасампаздықтың және заманауи мемлекеттілік пен азаматтық қоғам институттарын құрудың 30 жылы. Отыз жыл бұрын Кеңес Одағының ыдырауы жаңа тәуелсіз мемлекеттердің құрылуына әкелді. Осы жылдар ішінде бауырлас республикаларда өмір әр түрлі жолмен дамыды.

 ...Өмірге жаңа сәби келді. Ол енді тәуелсіз елдің ұрпағы. Өлгеніміз тіріліп, өшкеніміз жанғанда, осы дүние есігін ашқан күнәсіз пенде. Тал бесіктен жер бесікке дейін өз қалауынша тіршілік етеді. Осы сәбидің күні ертеңгі тағдыры үшін боздақтарым жанын қиған. Асқақ арманға қол созып бүгінгі бейбіт уақытты көре алмай кеткен асылдар қаншама?! Ағы мен қарасы, жақсы мен жаманы, жасығы мен жасампазы егіз ұғым болған жаңа ғасырда саф алтындай баға жетпес байлығымыз – ұлт құндылығын берік сақтауымыз керек. «Тәуелсіз Қазақстан!», «Қазақстан Республикасы»! Неткен керемет, киелі ұғымдар! Бұл ұғымдардан, Отанымыздың тәуелсіз, еркін мемлекет екенін бірден аңғаруға болады. Бүгінде біз – қанатын кеңге жайған егеменді елміз. Көк туымыз желбіреп, сол жағымыздағы мақтаныш сезімімен дүрсілдеп тұрған жүрек әнұранымызға әуен қосып, әнұранымыз асқақтай шырқалуда.

 Тәуелсіздік – ең алдымен Қазақ халқының бостандыққа ұмтылған асқақ армандары мен қайсар рухының жемісі. Мұғалім  қандай  болса,  сондай  hәм  досындай  болмақшы. Яғни, мұғалім  білімді  болса, ол  мектептен  балалар көбірек  білім  алып  шықпақшы. Солай  болған  соң, ең  әуелі  мектепке  керегі, педагогика  әдістемесінен  хабардар, жақсы  оқыта  білетін  мұғалім – керек  деген  ғұламалар. Мұғалім сөзімен, ісімен, мәдениетімен, білікті  білімімен, ұйымдастырушылық  қабілетімен, балалармен  тіл  табысушылық  қасиетімен, асқақ, өз кәсібін  қадірлеген  ұстаз  ғана педагогтың  мәртебесін биік  ұстай  алады. Қазіргі  қоғамда  керекті  осынадай  ұстаздар. 21-  ғасыр  бұл ақпараттық  қоғам  дәуірі технологиялық  мәдениет дәуірі. Замануи  ұстаздық қызметтің қыры мен  сыры  мол, сондықтан да ұстаздар өз ісінің  әрбір тетігін  жетік  меңгеру, игеру жолында  кәсіптік  шеберлікті  толық  меңгерсе  ғана, бүгінгі  қоғамымызды  байытытын, дамытатын, жаңартатын мол  мүмкіндік  ашылатыны  күмәнсіз. Ел  болашағы  жақсы  болсын  десе, «ұстаздың жағдайын  жаса» - демекші  өз ісіне  жауапкершілікпен  қарайтын  заманауи ұстаздар ешқашанда білімнің туын төмен  түсірмеуі тиіс. Ендеше, мен  де  әрдайым оқушыларыммен  бірге  болып, оларды  тек  қана алға  жетелеуді  мақсат  етіп  қоюдамын.

 Міне, Тәуелсіздікке де отыз жыл болады, ақ таңы арайлап атып келеді. Ғұмырын осы жас елдің ертеңі болатын ұрпақты тәрбиелеп келе жатқан ұстаз есімі -Тәуелсіз деген ұғыммен қатар келетініне ешкім шек келтірмес. Тәуелсіздік және ұстаз!